Rendkívüli lehetõségeket rejt magában a Közép- és Kelet-európai Onkológiai Akadémia
Rendkívüli lehetõségeket rejt magában a tavaly létrehozott Közép- és Kelet-európai Onkológiai Akadémia a megelõzés, a diagnózis, az ellátás és a kutatás területén - errõl az emberi erõforrások minisztere beszélt a szervezet budapesti alakuló ülésén csütörtökön.
Kásler Miklós szerint ez a nemzetközi együttmûködés olyan lehetõségekhez juttatja a régiót, amelyekbõl minden ország profitálhat az onkológia területén.

Fontos az ismeretanyag gyors átadása

Az onkológus professzor, aki huszonöt évig fõigazgatója volt az Országos Onkológiai Intézetnek, elõadásában beszélt a legfontosabb célkitûzésekrõl, a megelõzésrõl, az országok rákellenes programjainak összehangolásáról, és az egységes ellátási protokollokon alapuló onkológiai hálózat kialakításáról.

Elsõ helyen az elsõdleges megelõzési lehetõségeket említette, azt, hogyan szûrhetõk ki azok a tényezõk az ember életébõl, amelyek a rák kialakulásában szerepet játszanak.

Tárgyalják a korai diagnosztika kérdéskörét azokban az esetekben, ahol populációs szintû szûréseket nem lehet végezni, illetve szó lesz a különbözõ szûrési programokról, azok elfogadott paramétereirõl és a szervezés feltételeirõl.

Alapvetõnek mondta az onkológia gyors fejlõdése miatt az ismeretanyag gyors átadását az ezen a szakterületen dolgozóknak.

Kitért a diagnosztika és a terápia fejlesztésének lehetõségeire is, kiemelten a molekuláris patológiára, hiszen ez a terület nemcsak a terápiában, de a kutatásokban és a korai diagnosztikában is szép perspektíva elõtt áll.

"Kritikus tömeg" az akadémia mögött

Kásler Miklós azt is elmondta, hogy a szakmai akadémia 260 millió ember onkológiai ellátásáért vállalt felelõsséget, ennek feltétele az onkológiai hálózatok kiépítése és az ellátás progresszivitási szintjeinek meghatározása.

Fontos - folytatta -, hogy ki kell dolgozni azokat az irányelveket, amelyek a tevékenységek ideális formáit minden egyes esetben leírják, meghatározzák és ajánlják.

Megjegyezte: a daganatos megbetegedések változékonysága miatt sok eseteben ezektõl kénytelenek eltérni, de ezen eltérések lényegével és indokaival tisztában kell lenni. A miniszter szerint nagy elõny az akadémiához csatlakozó országok "mögött álló kritikus tömeg", amely kedvezõ lehet a tudásanyagok összehangolásában, a gyógyszerkutatásban és a tapasztalatok kiértékelésében.

A rák elleni harc nem lehet politika

Kásler Miklós kitért arra, hogy halaszthatatlan a szájüregi tumorok és a tüdõrák szûrési metódusának kidolgozása, erre véleménye szerint érdemes energiát, kapacitást és pénz fordítani.

Beszélt arról is, hogy a tudományos testület nagyban támaszkodhat az e-egészségügy kínálta digitális együttmûködésre, és ez az a terület, amelynek a kutatásokban is nagy szerepe lesz.

Lõrinczi Zoltán, az Emberi Erõforrások Minisztériumának nemzetközi ügyekért felelõs államtitkára arról beszélt, hogy a rák elleni harc nem lehet politika, nem lehet üzlet. A magyar kormány megtesz mindent, amit az ország lehetõségei megengednek a rosszindulatú megbetegedések megelõzésére - tette hozzá. Jelezte, az Emmi nemzetközi ügyekért felelõs államtitkársága minden segítséget megad az akadémia mûködéséhez.
Kásler Miklós akadémia onkológia lehetõség